Proiectul privind Învățământul Secundar (ROSE)

Schema de Granturi SGCU-PV

Beneficiar: **Facultatea de Educaţie Fizică şi Sport**, Universitatea din Craiova

Titlul subproiectului: "FII ACTIV VARA PRIN SPORT"

Acord de grant nr. 21 /SGU/PV/I/28.07.2017

**Termeni de referință pentru**

**Servicii de consultanță individuală pentrupentru dezvoltare personală,antreprenorială și leadership, pentru elevii din grupul țintă**

**1. Context**

Proiectul privind Învățământul Secundar (Romania Secondary Education Project – ROSE), în valoare totală de 200 de milioane de euro, este finanțat integral de BIRD, în baza Legii nr. 234/2015 *pentru ratificarea Acordului de Împrumut (Proiectul privind învățământul secundar) între România și Banca Internațională pentru Reconstrucție și Dezvoltare, semnat la Washington la 17 aprilie 2015* (Monitorul Oficial, Partea I, nr. 757/12.10.2015), și se va derula pe o perioadă de 7 ani, în intervalul 2015 – 2022. Proiectul este implementat de către Ministerul Educației Naționale, prin Unitatea de Management al Proiectelor cu Finanțare Externă.

Obiectivele de Dezvoltare ale proiectului ROSE sunt îmbunătățirea tranziției de la liceu la învățământul terțiar și creșterea gradului de retenție în primul an de învățământ universitar în instituțiile finanțate în cadrul proiectului.

În baza Acordului de Grant nr.21/SGU/PV/I/28.07.2017, semnat cu MEN-UMPFE, Universitatea din Craiovaa accesat în cadrul Schemei de Granturi pentru Universități derulate în cadrul Proiectul privind Învățământul Secundar - ROSE, un grant în valoare de *541.525,23LEI*pentru implementarea subproiectului Școala de vară "FII ACTIV VARA PRIN SPORT" și intenționează să utilizeze o parte din fonduri pentru activitatea A.3.**Ateliere de lucru pentru dezvoltare personală,antreprenorială și leadership, pentru elevii din grupul țintă**, în realizarea cărora sunt necesare serviciile de consultanță.

**2. Obiectiv**

Obiectivul acestor servicii de consultanță este acordarea de consultanță pentru definitivarea structurii atelierelor specifice pentru elevii din GT al proiectului*.*

**3. Scopul serviciilor**

În vederea îndeplinirii obiectivului serviciilor, Consultantul va realiza următoarele activităţi:

- consultantul va conlucra cu experții desemnați pentru livrarea atelierelor, pentru a definitiva structura atelierelor, pe baza temelor date (adaptabilitate la situații noi, consolidarea încrederii și a stimei de sine, comunicare interpersonală, lucru în echipă, time management, antreprenoriat (cu accent pe domeniile de specializare din cadrul FEFS) și leadership);

- consultantul va dezvolta un caiet practic pe baza informațiilor culese de la experți, cât și în baza experienței sale specifice, pentru a aborda atelierele dintr-o perspectivă antreprenorială și inovatoare.

**4. Livrabile**

Ca rezultat al serviciilor descrise mai sus, Consultantul va trebui să transmită următoarele livrabile:

- un caiet practic pentru atelierele nonformale, sintetizând conținuturile de învățat, exemple și exerciții practice, metode și tehnici atractive de formare, exerciții de reflecție pentru elevi etc; Caietul va fi livrat pentru anul 2017 în termen de 5 zile de la semnarea contractului iar pentru anii 2018 şi 2019 acesta va fi predat cu cel puţin 5 zile înaintea începerii cursurilor de vară.

**5. Cerințe privind calificarea Consultanților**

În baza experienței în domeniu, Consultantului i se solicită să presteze serviciile luând în considerare principiul economiei și eficienței şi să ofere nivelul etic şi profesional cel mai ridicat, astfel încât Beneficiarul să fie capabil să finalizeze sub-proiectul finanțat în cadrul Schemei de Granturi pentru Universități, conform procedurilor descrise în Manualul de Granturi şi termenelor din Acordul de Grant semnat cu MEN-UMPFE.

Competențele minime cerute pe care trebuie să le dovedească Consultanții sunt următoarele:

* *Studii de licență/postuniversitare socio-umane (psihologie, sociologie, istorie, filologie, economie etc);*
* *Participarea la cursuri de formare;*
* *Minim 3 ani de experienţă profesională în domeniul formării/educației/coaching-consiliere tineri*
* *Participarea la minim 1 proiect educaţinal;*
* *Disponibilitate de deplasare;*
* *Cunoștinţe operare PC*
* *Experienţa profesională în proiecte educaționale dedicate grupurilor dezavantajate reprezintă un avantaj*

**6. Alți termeni relevanți**

**Perioadă de implementare/ Durata serviciilor.**

Vor fi alocate 60 ore pentru fiecare an respectiv 180 ore pentru 3 ani de implementare pentru dezvoltarea și personalizarea curriculei, timp de lucru pentru consultant: aproximativ o lună/an.

**Locație.**

La sediul propriu şi în alte sedii.

**Raportare.**

Persoana care primește, verifică și aprobă caietul practic este managerul de proiect.

**Facilități oferite de Beneficiar.**

- Acces la computere și alte echipamente necesare, acces la spațiile de formare, acces la toate activitățile derulate cu elevii.

**Confidențialitate.** Consultantul nu trebuie sa comunice niciunei persoane sau entități vreo informație confidențială obținută pe parcursul realizării serviciilor propuse.

**Drepturi de proprietate intelectuală.** Toate documentele elaborate sau pregătite de către Consultant pentru Beneficiar în cursul îndeplinirii serviciilor vor avea caracter confidențial și vor deveni și rămâne proprietatea absolută a Beneficiarului. Consultantul va transmite toată această documentație către Beneficiar până la termenul final stabilit prin Contract sau până la expirarea acestuia.

Nume: Cosma Germina Alina

Funcție: Director grant

Semnătură